પાટીદાર અનામત આંદોલન સમિતિના અતુલ પટેલે જણાવ્યું હતું કે ગઇ કાલે નિકોલ વિસ્તારમાં થયેલા દબાણને દૂર કરવા માટે મ્યુનિસિપલ કોર્પોરેશન દ્વારા થયેલી દીવાલને દૂર કરવાની કામગીરીમાં દીવાલ તૂટતાં ચાર પાટીદાર યુવકોનાં મોત નીપજ્યાં હતાં. આ તમામ મૃતકોને તાત્કાલિક અસરથી સરકાર દ્વારા રૂ.૧૦ લાખનું વળતર મળવું જોઇએ. આ વ્યકિતનાં જાહેર જીવનનો પ્રશ્ન છે. જેથી પાસ આ તમામ પાટીદાર યુવકોનાં મોત બદલ દોષિત અધિકારીઓ અને કર્મચારીઓ સામે કડક કાર્યવાહીની માગ કરે છે. વધુમાં તેમણે જણાવ્યું હતું કે રાજકીય પક્ષો અને મ્યુનિ. તંત્રના અધિકારીઓની મિલી ભગત હોઇ, જેથી ગેરકાયદે બાંધકામ થાય છે અને પછી નોટિસ આપી તોડી નાખવામાં આવે છે. તમામ મૃતક પાટીદાર યુવકોને ‘પાસ’ દ્વારા શ્રદ્ધાંજલિ આપવામાં આવશે અને બનશે તેટલી આર્થિક સહાય કરવામાં આવશે.